
Intézményi Szakmai Tudományos Közéleti – Sportösztöndíj pályázata 2026/2027 1. félév

Az Eötvös Loránd Tudományegyetem Berzsenyi Dániel Pedagógusképző Központ Ösztöndíj Bizottsága 2025/2026/1 félévére pályázatot hirdet Sportösztöndíj pályázatra, a nemzeti felsőoktatásról szóló 2011. évi CCIV. törvény  85/C.§ ac) alpontja, az ELTE Hallgatói Követelményrendszer 93. § (4) bekezdés d) alpontja és a 104. § (1)-(2) és (4) alpontja,  51/2007. (III.26) Kormányrendelet § (3) bekezdése alapján.

A PÁLYÁZAT CÉLJA
Azon hallgatók támogatása, akik a tantervi követelményeken túlmenő jelentős sport tevékenységet folytatnak, sportversenyeken vesznek részt, sportfoglalkozást szerveznek.

PÁLYÁZHAT
Sportösztöndíjra állami ösztöndíjas vagy önköltséges képzésben résztvevő nappali tagozatos, aktív státuszú hallgató pályázhat.

PÁLYÁZAT DÍJAZÁSA
A pályázattal elnyerhető összeg mértéke: maximum 50 000 Ft, azaz ötvenezer Forint. Az elnyerhető támogatás mértéke függ a végzett tevékenységtől. A pályázaton elnyerhető összeget az Ösztöndíj Bizottság állapítja meg a Bizottsági ülésen a leadott beszámoló alapján.

A BEADÁS HELYE, IDEJE ÉS MÓDJA
A tanulmányi rendszeren keresztül, az „Ügyintézés” menüpont „Kérvények” almenüjében található kérvénysablonon keresztül. A kérvény 2026. szeptember 7. 18:00-tól 2026. december 11. 16:00-ig elérhető.

Neptun  Ügyintézés Kérvények BDPK- ISZTK- Sportösztöndíj pályázati űrlap

A pályázatnak tartalmaznia kell a tevékenység rövid bemutatását, amely legalább 5 mondat (minimum 400 karakter) terjedelmű, valamint az oktató aláírását, mellyel a hallgatót az ösztöndíj elnyerésére ajánlja. Külső egyesület esetén kizárólag hitelesített (aláírás+pecsét) igazolás fogadható el.






Leadási határidők:
· szeptember 18. 16:00
· október 16. 16:00
· november 20. 16:00
· december 11. 16:00

A pályázat leadására 30 nap áll a hallgatók rendelkezésére a tevékenység befejezését követően. A 30 napnál régebbi tevékenységre hivatkozó pályázatok megfelelő indoklás hiányában elutasításra kerülnek.  A 30 napba nem számolandóak a június, július és január hónapjai. Hiánypótlásra egy alkalommal a felszólítástól számított 8 napon belül van lehetőség. Az utolsó leadási határidő esetén, nincs lehetőség hiánypótlásra. A Bizottság fenntartja a jogot arra, hogy a leadási határidő után beérkező kérvényeket a következő hónapban bírálja el.

PONTRENDSZER 
A Bizottság a pályázatokat megadott pontrendszer alapján bírálja el.
	Tevékenység
	Pontszám

	Európa vagy világversenyen való részvétel.
	40 pont 

	Országos versenyen való részvétel.
	30 pont

	Magyar Egyetemi - Főiskolai Sportszövetség (MEFOB) versenyén való részvétel.
	20 pont

	Egyéb versenyen való részvétel.
	10 pont



A fenti kategóriákon belül elért helyezésekre az alábbi pontszám adható: 
	Helyezés
	Pontszám

	1. helyezés
	maximum 10 pont

	2. helyezés
	maximum 8 pont

	3. helyezés
	maximum 6 pont

	Egyéb helyezés
	maximum 4 pont



A bizottság ugyanazon sportágból csak a legjobb eredményt veszi figyelembe. Csapatversenyen elért eredmény esetén a bizottság a fenti pontrendszertől eltérhet.
A kifizetett összegek a Kari Ösztöndíj Bizottság aktuálisan fennálló kerete szerint változhatnak.

A PÁLYÁZATHOZ CSATOLANDÓ DOKUMENTUMOK
A pályázatnak tartalmazni kell a tevékenység részletes bemutatását, valamint az oktató/egyesület/szakosztály/stb. aláírását, mellyel a hallgatót az ösztöndíj elnyerésére ajánlja. Amennyiben a pályázat megfelelő ismertetés nélkül kerül leadásra a pályázat formai okokra hivatkozva elutasításra kerülhet.


A dokumentumokat az alábbi hitelesítéssel tudjuk elfogadni:
1. DÁP alkalmazás segítségével hitelesített, elektronikusan aláírt PDF dokumentum.
2. Eredeti, kinyomtatott dokumentum KÉK tollal történt aláírása, majd annak digitalizált formája

NEM tekinthetőek hitelesnek: 
1. Aláírás nélküli dokumentum
2. Word dokumentum
3. Igazoló személy aláírása képként beszúrva
A pályázó büntetőjogi felelőssége tudatában kijelenti, hogy a pályázati űrlapon feltüntetett adatok a valóságnak megfelelnek a csatolt igazolások vagy ajánlások eredetiek.

A BDPK Ösztöndíj Bizottság elérhetősége kérdés esetén: osztondij@bdpkhk.elte.hu

ELTE BDPK Ösztöndíj Bizottság 
Szombathely, 2026. július 29.

